-5-

**Zápisnica**

**z 1. pracovného zasadnutia Obecného zastupiteľstva**

**v Kráľovej nad Váhom**

**dňa 21. januára 2015**

**Prítomní:**

|  |  |
| --- | --- |
| **Starosta obce:** | RNDr. Ferenc Bergendi |
| **Poslanci OZ:** | Ing. Ladislav Adamkó |
|  | Atila Forró |
|  | Ing. Imrich Kovács |
|  | Ondrej Kožuch |
|  | Ing. Kristián Morovič |
|  | Mgr. Hajnalka Oláh |
|  | Ing. Eliška Vargová |
|  | Ing. Štefan Vincze |
|  | Bc. Tibor Vincze |
|  |  |
| **Referentky OcÚ :** | Jaroslava Bergendiová |
|  | Erika Morovičová |
|  | Bc. Erika Šmátralová |
|  | Alžbeta Vadkertiová |

Zasadnutie otvoril a viedol starosta obce RNDr. Ferenc Bergendi, ktorý v úvode privítal všetkých prítomných a konštatoval, že všetci poslanci OZ boli na zasadnutie pozvaní osobne rozoslanými pozvánkami. Informoval všetkých prítomných, že priebeh rokovania je nahrávaný a napálený na DVD, čo tvorí prílohu zápisnice.

**1. Otvorenie zasadnutia, určenie overovateľov a zapisovateľa zápisnice**

a) Za overovateľov zápisnice boli navrhnutí poslanci OZ : Ing. Štefan Vincze

 Bc. Tibor Vincze

**Návrh na určenie overovateľov zápisnice poslanci OZ v Kráľovej nad Váhom**

**s c h v á l i l i**

**uznesením číslo 1a/2015-OZ**

Prezentácia: 8 poslancov OZ

Overovateľov zápisnice schválilo: 8 poslancov OZ

b) Za zapisovateľku bola navrhnutá referentka OcÚ, Bc. Erika Šmátralová

**Návrh na určenie zapisovateľky zápisnice poslanci OZ v Kráľovej nad Váhom**

**s c h v á l i l i**

**uznesením číslo 1b/2015-OZ**

Prezentácia: 8 poslancov OZ

Zapisovateľa zápisnice schválilo: 8 poslancov OZ

-6-

**2. Návrh na schválenie programu zasadnutia obecného zastupiteľstva**

Poslancom bola doručená pozvánka na zasadnutie obecného zastupiteľstva obsahujúca návrh programu zasadnutia. Návrh predniesol starosta obce RNDr. Ferenc Bergendi

1. Otvorenie zasadnutia, určenie overovateľov a zapisovateľa zápisnice
2. Návrh na schválenie programu zasadnutia obecného zastupiteľstva
3. Zriadenie/nezriadenie a voľba členov obecnej rady
4. Zriadenie/zrušenie komisií obecného zastupiteľstva, voľba predsedov a členov komisií
5. Poverenie poslanca obecného zastupiteľstva, ktorý bude oprávnený zvolávať a viesť zasadnutie obecného zastupiteľstva
6. Zmeny v hlavných dokumentoch obce (štatút obce, rokovacie poriadky)
7. Rôzne:
8. Nezír Imer a Lejla, Kráľová nad Váhom č. 315 – vysporiadanie pozemkov
9. Vincze Róbert, Kráľová nad Váhom č. 340 a Szőcsová Dagmar, Kráľová nad Váhom č. 153 – žiadosť o odkúpenie parcely
10. informácie ohľadom kultúrneho domu
11. vybudovanie kolumbária
12. nákup pracovných strojov
13. Obecné dni Kráľová nad Váhom 2015
14. bytová komisia

8. Diskusia

9. Záver

Starosta obce sa nakoniec opýtal, či má niekto návrh na doplnenie, alebo pripomienky.

Prítomní poslanci OZ nemali pripomienky k navrhnutému programu a prijali:

**Uznesenie číslo 2/2015-OZ**

**Obecné zastupiteľstvo v Kráľovej nad Váhom**

**s c h v á l i l o**

**program schôdze zasadnutia obecného zastupiteľstva.**

Prezentácia: 8 poslancov OZ

Program zasadnutia OZ schválilo: 7 poslancov OZ

Proti programu hlasovala: Ing. Eliška Vargová, poslankyňa OZ

*Na zasadnutie sa dostavil občan obce, Štefan Karvai s dcérou.*

Starosta obce sa ho opýtal na dôvod jeho návštevy.

Menovaný uviedol, že sa chce informovať ohľadom svojej žiadosti o prijatie do zamestnania.

**RNDr. Ferenc Bergendi, starosta obce** - uviedol, že v pracovno-právnych záležitostiach rozhoduje starosta obce. Menovaného nemôže prijať do pracovného pomeru, nakoľko obec nemá voľné pracovné miesto.

-7-

Starosta obce položil otázku poslancom OZ, či sa mienia s prípadom rodiny Karvaiovej zaoberať hneď, alebo v rámci diskusie.

Nakoľko poslanci OZ sa rozhodli s prípadom sa zaoberať až v rámci diskusie, starosta navrhol menovanému zostať až do diskusie.

*Štefan Karvai s dcérou opustili rokovaciu miestnosť.*

**3. Kontrola zápisnice z ustanovujúceho zasadnutia obecného zastupiteľstva**

Poslanci obecného zastupiteľstva obdŕžali zápisnicu z ustanovujúceho zasadnutia obecného zastupiteľstva a starosta obce sa spýtal poslancov OZ, či majú pripomienky k obsahu zápisnice.

Poslanci obecného zastupiteľstva nemali pripomienky a prijali:

**Uznesenie číslo 3/2015-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**obsah zápisnice.**

Prezentácia: 8 poslancov OZ

Obsah zápisnice berie na vedomie: 8 poslancov OZ

**4. Návrh na zriadenie/nezriadenie obecnej rady**

V zmysle § 14 Zákona NR SR č. 369/1990 Zb. o obecnom zriadení, obecné zastupiteľstvo môže zriadiť obecnú radu. Obecná rada je zložená z poslancov, ktorých volí obecné zastupiteľstvo na celé funkčné obdobie.

Obecná rada – je iniciatívnym, výkonným a kontrolným orgánom OZ. Plní úlohy podľa rozhodnutia obecného zastupiteľstva a zároveň plní funkciu poradného orgánu starostu.

Počet členov obecnej rady tvorí najviac tretinu počtu poslancov. V zložení obecnej rady sa prihliada na zastúpenie politických strán, hnutí a nezávislých poslancov v obecnom zastupiteľstve.

**RNDr. Ferenc Bergendi, starosta obce** – informoval novozvolených poslancov, že obecná rada v minulom volebnom období bola zriadená, ale bola nefunkčná. Opýtal sa poslancov, či v novom volebnom období majú záujem zriadiť obecnú radu.

**Ing. Štefan Vincze, poslanec OZ** – navrhol, aby obecná rada nebola zriadená, nakoľko vyskytnuté problémy môžu poslanci riešiť aj v rámci komisií, preto navrhuje zriadiť len komisie obecného zastupiteľstva.

-8-

Po prerokovaní poslanci obecného zastupiteľstva prijali:

**Uznesenie číslo 4/2015-OZ**

**Obecné zastupiteľstvo v Kráľovej nad Váhom**

**n e z r i a ď u j e**

**obecnú radu v Kráľovej nad Váhom**

Prezentácia: 8 poslancov OZ

Za nezriadenie obecnej rady hlasovalo: 7 poslancov

Zdržala sa: 1 poslankyňa OZ, Mgr. Hajnalka Oláh

**5. Návrh na poverenie poslanca zvolávaním a vedením zasadnutia obecného zastupiteľstva**

V zmysle § 12. zákona č. 369/1990 Zb. o obecnom zriadení a v znení neskorších predpisov v prípadoch:

ods. 2) prvá veta – ak starosta nezvolá zasadnutie obecného zastupiteľstva podľa potreby, najmenej však raz za tri mesiace, zvolá ho zástupca starostu, alebo iný poslanec poverený obecným zastupiteľstvom,

ods. 5) tretia veta – ak zástupca starostu nie je prítomný, alebo odmietne viesť zasadnutie obecného zastupiteľstva, vedie ho iný poslanec poverený obecným zastupiteľstvom,

ods. 6) tretia veta – ak na zasadnutí obecného zastupiteľstva požiada v súvislosti s prerokúvaným bodom programu o slovo poslanec, a ak starosta neudelí slovo poslancovi, stráca právo viesť zasadnutie obecného zastupiteľstva, ktoré ďalej vedie zástupca starostu, ak zástupca nie je prítomný, alebo odmietne viesť zasadnutie obecného zastupiteľstva, vedie ho iný poslanec poverený obecným zastupiteľstvom.

Starosta obce sa opýtal, či prítomní majú návrh na poverenie poslanca.

**Ing. Štefan Vincze, poslanec OZ** – na základe predbežnej, spoločnej dohody sa rozhodlo, že povereným poslancom bude moja osoba

Po prerokovaní poslanci obecného zastupiteľstva prijali:

**Uznesenie číslo 5/2015-OZ**

**Obecné zastupiteľstvo v Kráľovej nad Váhom**

**p o v e r u j e**

**poslanca obecného zastupiteľstva, Ing. Štefana Vincze zvolávaním a vedením zasadnutí obecného zastupiteľstva v prípadoch podľa § 12 ods. 2 prvá veta, ods. 3 tretia veta, ods. 5 tretia veta a ods. 6 tretia veta zákona č. 369/1990 Zb. o obecnom zriadení v znení neskorších predpisov.**

Prezentácia: 8 poslancov OZ

Za poverenie poslanca hlasovalo: 8 poslancov OZ

-9-

**6. Návrh na zriadenie komisií obecného zastupiteľstva, voľba predsedov komisií a zaradenie poslancov do komisií**

Starosta obce informoval prítomných, že na základe čl. 10, bod 4 Štatútu Obce Kráľová nad Váhom a Dodatku č. 1, obecné zastupiteľstvo má vytvorené tieto stále komisie:

1. komisia finančná, správy obecného majetku, kontrolná a priestupková

2. komisia výstavby, územného plánovania, životného prostredia a dopravy,

3. komisia školstva, kultúry a sociálna,

4. komisia mládeže a športu.

Je potrebné zriadiť komisiu na ochranu verejného záujmu. Členmi tejto komisie môžu byť iba poslanci obecného zastupiteľstva. Komisia musí mať aspoň troch členov. Komisia je zložená z jedného zástupcu každej politickej strany, alebo politického hnutia, a jedného zástupcu z nezávislých poslancov.

**Ing. Štefan Vincze, poslanec OZ** – v mene jednej skupiny poslancov obecného zastupiteľstva predložil návrh na zriadenie komisií obecného zastupiteľstva, predsedov komisií a zaradenie poslancov do komisií. Navrhol po zvolení predsedov komisií výsledky zverejniť na úradnej tabuli a na web stránke obce s výzvou: kto má záujem o prácu v komisiách môže sa prihlásiť, a na budúcom zasadnutí sa obecného zastupiteľstva rozhodne o členoch komisie. Ďalej navrhol, aby členmi jednotlivých komisií boli aj zamestnankyne obecného úradu podľa patričnej agendy, boli by tajomníčkami a zároveň aj zapisovateľkami zápisnice zo zasadnutia komisie.

**RNDr. Ferenc Bergendi, starosta obce** – dodal, že by bol rád, keby komisie neboli viacčlenné než je potrebné, nakoľko táto pozícia je podľa Smernice o odmeňovaní zástupcu starostu obce a poslancov obecného zastupiteľstva v Kráľovej nad Váhom platená a financovanie by zaťažovalo rozpočet obce. Komisie nech majú stálych členov z poslancov a z odborníkov a na zasadnutie komisií sú pozvané osoby, vedúce školských zariadení alebo predsedovia spoločenských organizácií, ktoré k problematike v danej téme zasadnutia sú kompetentné zaujať odborné stanovisko.

Zároveň prečítal s poslancom OZ predložený návrh na zriadenie komisií, kde sú navrhnuté komisie:

1. komisia finančná, správy obecného majetku, kontrolná – tu pripomenul, že na základe Dodatku č. 1 k Štatútu obce Kráľová nad Váhom k tejto komisií bola priradená aj priestupková, ktorá rieši priestupky na úseku verejného poriadku,
2. komisia školstva, kultúry, sociálnych vecí a pre informovanosť – pri tejto komisií sa starosta informoval, čo zahŕňa komisia informovanosti – **Mgr. Hajnalka Oláh**, **poslankyňa** dodala, že informovanosť obyvateľov obce,
3. komisia mládeže a športu,
4. komisia výstavby, životného prostredia, dopravy, územného plánovania a bytových záležitostí – pri tejto komisií sa starosta obce informoval, či v časti: bytové záležitosti znamená riešenie problematík ohľadom nájomných bytov – čo **Ing. Štefan Vincze, poslanec OZ** potvrdil,
5. komisia ochrany verejného záujmu

-10-

Starosta obce konštatoval, že sú to komisie, ktoré boli zriadené aj doteraz a zaujímal sa či je potrebné zriadiť aj iné komisie.

**Bc. Tibor Vincze, poslanec OZ** – dodal, že asi nie je potrebné zriadiť momentálne iné komisie, časom sa môžu zriadiť v prípade potreby.

**Atila Forró, poslanec OZ** – sa opýtal, či by nebolo dobré spojiť komisiu školstva, kultúry a sociálnej, s komisiou mládeže a športu, nakoľko aj v minulom volebnom období spoločne zasadali.

**Ing. Štefan Vincze, poslanec OZ** – dodal, že má také informácie, že komisia zasadala spoločne, nakoľko mala rovnakých členov.

**Mgr. Hajnalka Oláh, poslankyňa OZ** – dodala, že keď sa stretávali po voľbách a rozoberali prácu v komisiách, ona sama mala návrh spojiť komisie, ale noví poslanci OZ chcú zmeniť prácu v komisiách, a preto sa stotožnila s ich návrhom.

Starosta obce dal hlasovať, kto je za to, aby bola komisia školstva, kultúry a sociálnych vecí spojená s komisiou mládeže a športu

Prezentácia 8 poslancov

Za spojenie hlasovali 2 poslanci OZ: Atila Forró, Ing. Kristián Morovič

Proti spojeniu hlasovali 4 poslanci OZ: Ondrej Kožuch, Ing. Eliška Vargová,Ing. Štefan Vincze, Bc. Tibor Vincze,

Zdržali sa 2 poslanci OZ: Ing. Ladislav Adamkó, Mgr. Hajnalka Oláh

Po prerokovaní poslanci obecného zastupiteľstva prijali:

**Uznesenie číslo 6/2015-OZ**

**Obecné zastupiteľstvo v Kráľovej nad Váhom**

**z r i a ď u j e :**

**1. komisiu finančnú, správy obecného majetku, kontrolná a priestupková**

**2. komisiu výstavby, územného plánovania, životného prostredia, dopravy a bytových záležitostí,**

**3. komisiu školstva, kultúry a sociálnych vecí a informovanosti,**

**4. komisiu mládeže a športu,**

**5. komisiu na ochranu verejného záujmu**

Prezentácia: 8 poslancov OZ

Za zriadenie komisií obecného zastupiteľstva hlasovalo: 6 poslancov OZ

Zdržali sa 2 poslanci OZ: Atila Forró, Ing. Ladislav Adamkó

-11-

Po zriadení komisií obecného zastupiteľstva poslanci obecného zastupiteľstva pokračovali s voľbou predsedov komisií s tým, že po voľbe predsedov komisií ich mená budú zverejnené na úradnej tabuli a na web stránke obce, aby občania, ktorí majú záujem o prácu v komisiách sa mohli prihlásiť. O výbere členov v komisiách poslanci obecného zastupiteľstva budú rozhodovať na najbližšom zasadnutí obecného zastupiteľstva.

Rozprava medzi poslancami obecného zastupiteľstva ohľadom členov v komisiách (viď. záznam na DVD).

***Na zasadnutie obecného zastupiteľstva sa dostavil poslanec OZ, Ing. Imrich Kovács***

**RNDr. Ferenc Bergendi, starosta obce** – porovnal návrh jednej skupiny poslancov obecného zastupiteľstva s  návrhom zo strany obce na predsedov komisií. Okrem jednej komisie – komisie na ochranu verejného záujmu – boli navrhnuté tie isté osoby.

Po porovnaní a prerokovaní sa pristúpilo k hlasovaniu za predsedov komisií obecného zastupiteľstva.

* **Návrh na predsedníčku komisie finančnej, správy obecného majetku, kontrolná a priestupková - Ing. Eliška Vargová, poslankyňa OZ**

**Uznesenie číslo 7/2015-OZ**

**Obecné zastupiteľstvo v Kráľovej nad Váhom**

**z v o l i l o**

**za predsedníčku komisie finančnej, správy obecného majetku, kontrolná a priestupková poslankyňu OZ, Ing. Elišku Vargovú.**

Prezentácia: 9 poslancov OZ

Za predsedu komisie hlasovalo: 8 poslancov OZ

Zdržala sa 1 poslankyňa OZ: Ing. Eliška Vargová

* **Návrh na predsedu komisie výstavby, územného plánovania, životného prostredia, dopravy a bytových záležitostiach - Ing. Imrich Kovács, poslanec OZ**

**Uznesenie číslo 8/2015-OZ**

**Obecné zastupiteľstvo v Kráľovej nad Váhom**

**z v o l i l o**

**za predsedu komisie výstavby, územného plánovania, životného prostredia, dopravy a bytových záležitostiach poslanca OZ, Ing. Imricha Kovácsa.**

Prezentácia: 9 poslancov OZ

Za predsedu komisie hlasovalo: 9 poslancov OZ

-12-

* **Návrh na predsedníčku komisie školstva, kultúry, sociálnych vecí a informovanosti – Mgr. Hajnalka Oláh, poslankyňa OZ**

**Uznesenie číslo 9/2015-OZ**

**Obecné zastupiteľstvo v Kráľovej nad Váhom**

**z v o l i l o**

**za predsedníčku komisie školstva, kultúry, sociálnych vecí a informovanosti poslankyňu OZ, Mgr. Hajnalku Oláh.**

Prezentácia: 9 poslancov OZ

Za predsedu komisie hlasovalo: 9 poslancov OZ

* **Návrh na predsedu komisie mládeže a športu - Ing. Štefan Vincze, poslanec OZ**

**Uznesenie číslo 10/2015-OZ**

**Obecné zastupiteľstvo v Kráľovej nad Váhom**

**z v o l i l o**

**za predsedu komisie mládeže a športu poslanca OZ, Ing. Štefana Vincze.**

Prezentácia: 9 poslancov OZ

Za predsedu komisie hlasovalo: 9 poslancov OZ

* **Návrh na predsedu komisie na ochranu verejného záujmu**

Pri voľbe predsedu komisie boli navrhnutí dvaja poslanci OZ – starosta obce navrhol Atilu Forró a jedna skupina poslancov OZ navrhli Bc. Tibora Vincze.

**RNDr. Ferenc Bergendi, starosta obce** – odôvodnil svoj návrh (viď. záznam na DVD)

**Ing. Štefan Vincze, poslanec OZ** – v mene jednej skupiny poslancov zdôvodnil ich návrh (viď. záznam na DVD)

Hlasovanie:

1. návrh Atila Forró

Prezentácia: 9 poslancov

Za zvolenie predsedu komisie, Atilu Forró hlasovali 3 poslanci OZ: Ing. Ladislav Adamkó, Ing. Kristián Morovič, Atila Forró

Proti zvoleniu hlasovali 6 poslanci OZ: Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Vincze Štefan, Bc. Tibor Vincze

**Uznesenie číslo 11/2015-OZ**

**Obecné zastupiteľstvo v Kráľovej nad Váhom**

**z v o l i l o**

**za predsedu komisie na ochranu verejného záujmu poslanca OZ, Bc. Tibora Vincze.**

-13-

Prezentácia: 9 poslancov OZ

Za zvolenie predsedu komisie Bc. Tibora Vincze hlasovali 6 poslanci OZ: Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Vincze Štefan, Bc. Tibor Vincze

Proti zvoleniu hlasovali 3 poslanci OZ: Ing. Ladislav Adamkó, Ing. Kristián Morovič, Atila Forró

Po hlasovaní na predsedov komisií bola rozprava medzi poslancami OZ ohľadom členov v komisiách. Na záver sa dohodli, že o členoch komisií budú rokovať na najbližšom zasadnutí obecného zastupiteľstva (viď. záznam na DVD).

**7. Zmeny v hlavných dokumentoch obce**

**Poslanec OZ, Ing. Štefan Vincze** na zasadnutí obecného zastupiteľstva navrhol rokovať o doterajších vydaných dokumentoch obce – rozpravu medzi poslancami OZ ohľadom dokumentov viď. na zázname na DVD.

Na záver poslanci OZ sa dohodli o prepracovaní dokumentov v zmysle platných legislatív. Poslancom budú doručené prepracované návrhy dokumentov, a na najbližšom zasadnutí OZ sa bude o nich hlasovať.

**8. Rôzne**

1. **určenie zástupcu starostu obce**

Podľa Zákona NR SR č. 369/1990 Zb. o obecnom zriadení § 13b odsek 1, starostu zastupuje zástupca starostu, ktorého spravidla na celé funkčné obdobie poverí zastupovaním starosta do 60 dní od zloženia sľubu starostu; ak tak neurobí, zástupcu starostu zvolí obecné zastupiteľstvo.

**RNDr. Ferenc Bergendi, starosta obce** – informoval prítomných, že zastupovaním starostu obce na celé funkčné obdobie poverí Atilu Forró, poslanca OZ.

Po poverení poslanci obecného zastupiteľstva prijali:

**Uznesenie číslo 12/2015-OZ**

**Obecné zastupiteľstvo v Kráľovej nad Váhom**

**b e r i e n a v e d o m i e ,**

**že povereným zástupcom starostu obce na celé funkčné obdobie je Atila Forró, poslanec OZ**

Prezentácia: 9 poslancov OZ

Berie na vedomie: 8 poslancov OZ

Zdržal sa 1 poslanec OZ: Atila Forró

-14-

1. **návrh na sobášiacich na volebné obdobie 2015-2018**

Starosta obce predložil návrh na určenie sobášiacich:

* RNDr. Ferenc Bergendi – starosta obce
* Atila Forró – zástupca starostu obce
* Ing. Eliška Vargová.

Ing. Eliška Vargová návrh neprijala z dôvodu zaneprázdnenosti.

Starosta obce sa opýta, kto by mal záujem sa stať sobášiacim.

**Ing. Imrich Kovács, poslanec OZ** – sa prihlásil na post sobášiaceho so súhlasom poslancov OZ.

Po prerokovaní poslanci obecného zastupiteľstva prijali:

**Uznesenie číslo 13/2015-OZ**

**Obecné zastupiteľstvo v Kráľovej nad Váhom**

**s c h v á l i l o :**

**RNDr. Ferenc Bergendi – starostu obce**

**Atila Forró – zástupcu starostu obce**

**Ing. Imrich Kovács - poslanca OZ**

**za sobášiacich v Obci Kráľová nad Váhom pre volebné obdobie 2015-2018**

Prezentácia: 9 poslancov OZ

Za schválenie sobášiacich hlasovalo: 9 poslancov OZ

1. **návrh na určenie sobášiacich dní**

Starosta obce informoval prítomných, že v minulom volebnom období boli schválené sobášiace dni na piatok a sobotu. Navrhuje tieto dni schváliť aj do budúcnosti.

**Ondrej Kožuch, poslanec OZ** – dodal, ak tieto dni doteraz boli vyhovujúce navrhuje ich schváliť aj naďalej.

Po prerokovaní poslanci obecného zastupiteľstva prijali:

**Uznesenie číslo 14/2015-OZ**

**Obecné zastupiteľstvo v Kráľovej nad Váhom**

**s c h v á l i l o**

**sobášiace dni vo volebnom období rokoch 2015-2018 piatok a sobotu**

Prezentácia: 9 poslancov OZ

Za schválenie sobášiacich dní hlasovalo: 9 poslancov

-15-

1. **návrh na harmonogram zasadnutia obecného zastupiteľstva**

**RNDr. Ferenc Bergendi, starosta obce** – podal návrh harmonogramu zasadnutí obecného zastupiteľstva na dni: 21. január, 25. marec, 17. jún, 26. august, 4. september - slávnostná, 16. december a podľa potreby je možné zvolať mimoriadne zasadnutie OZ.

**Ing. Štefan Vincze, poslanec OZ** – navrhol dni: 25. február, 8. apríl, 13. máj, 17. jún a o zasadnutiach OZ v druhom polroku nech sa rozhodne na konci prvého polroku.

Po vzájomnej dohode poslanci obecného zastupiteľstva prijali:

**Uznesenie číslo 15/2015-OZ**

**Obecné zastupiteľstvo v Kráľovej nad Váhom**

**s c h v á l i l o**

**harmonogram zasadnutí obecného zastupiteľstva do septembra 2015 so začiatkom o 16,00 hodine nasledovne:**

* **25. február**
* **8. apríl**
* **13. máj**
* **17. jún**
* **26. augusta**
* **4. september – slávnostné zasadnutie z príležitosti obecných dní**

Prezentácia: 9 poslancov OZ

Za schválenie harmonogramu hlasovalo: 9 poslancov OZ

1. **žiadosti o vysporiadanie pozemkov**

Starosta obce oboznámil poslancov OZ so žiadosťou:

* Róberta Vinczeho a Dagmary Szőcsovej, trvale pobytom v Kráľovej nad Váhom, o odkúpenie novovytvorenej parcely č. 403/10, zastavané plochy o výmere 45 m². Jedná sa o prípad dotvorenia pozemku a zosúladenie právneho stavu so skutočným stavom.

Na základe predloženého geometrického plánu vysvetlil podstatu žiadosti.

* Lejly Nezírovej a Imera Nezíra ml., bytom Kráľová nad Váhom č. 315, vlastníci predajne potravín s. č. 257, o možnosť zámeny pozemku pod budovou predajne potravín za pozemok v zadnej časti nehnuteľnosti, ktorá ústi do ulice – verejného priestranstva obce, a zároveň majú záujem novovytvorený pozemok zarovnať až pred rodinný dom s. č. 256, ktorého sú tiež vlastníkmi.

Vo veci zámeny pozemku obecné zastupiteľstvo na svojom zasadnutí 12. novembra 2014 prijalo uznesenie číslo 84/2014-OZ, v ktorom obecné zastupiteľstvo predbežne súhlasilo so zámenou pozemkov novovytvorenej parc. č. 793/5 za pozemok v zadnej časti nehnuteľnosti s. č. 257, ktorá ústi do ulice – verejného priestranstva. Medzi časom menovaní predložili Geometrický plán č. 01-12/2014, vyhotovený Ing. Ernestom Hollósi, dňa 11.12.2014 a overený Okresným úradom Šaľa, katastrálny odbor, pod č. 512/2014 dňa 16.12.2014 za účelom možnosti odkúpenia pozemku novovytvoreného parc. č. 793/6, zastavané plochy, o

-16-

výmere 12 m ². Nakoľko sa novým zameriavaním zistilo, že za budovou predajne potravín sa nenachádza voľný pozemok, ktorý by užívala obec, žiadajú novovytvorený pozemok pod budovou potravín,  parc. č. 793/5, zastavané plochy, o výmere 14 m ², zameranej Geometrickým plánom č. 076/2013, zo dňa 31.7.2013, overený Správou katastra Šaľa, dňa 6.8.2013, pod číslom 349/2013 odkúpiť.

Rozprava medzi poslancami OZ ohľadom vysporiadania a ceny pozemkov na území obce (viď. záznam na DVD)

Na koniec rozpravy poslanci OZ dospeli k záveru a prijali:

**Uznesenie číslo 16/2015-OZ**

**Obecné zastupiteľstvo v Kráľovej nad Váhom**

**s c h v á l i l o**

**odpredaj v zmysle § 9a, ods. 8, písm. b Zákona č. 138/1991 Zb. o majetku obcí, časť z pozemku zapísané na LV č. 964 katastra nehnuteľností, vedené pre Obec a katastrálne územie Kráľová nad Váhom na Okresnom úrade, katastrálnom odbore Šaľa ako parcela registra „C“ parc. č. 403/1 vodná plocha, o výmere 4907 m² výlučne vo vlastníctve Obce Kráľová nad Váhom, odčlenené s Geometrickým plánom č. 06-10/2014 vypracovaným Realitnou a geodetickou kanceláriou, Mierové nám. č. 4, 924 00 Galanta, dňa 19.11.2014, overeným Okresným úradom, katastrálny odbor Šaľa, dňa 24.11.2014 pod číslom 463/2014, novovytvorenú parcelu č. 403/10 zastavané plochy o výmere 45 m², za cenu 12,00 €/m². Jedná sa o prípad dotvorenia pozemku a zosúladenia právneho stavu so skutočným stavom.**

Prezentácia: 9 poslancov OZ

Predaj schválilo: 8 poslancov OZ

Zdržala sa 1 poslankyňa OZ: Ing. Eliška Vargová

**Uznesenie číslo 17/2015-OZ**

**Obecné zastupiteľstvo v Kráľovej nad Váhom**

**z r u š í**

**Uznesenie číslo 84/2014-OZ zo dňa 12.11.2014, ktorým obecné zastupiteľstvo predbežne súhlasilo so zámenou pozemkov parc. č. 793/5 za pozemok v zadnej časti nehnuteľnosti s. č. 257, ktorá ústi do ulice – verejného priestranstva.**

Prezentácia: 9 poslancov

Za zrušenie uznesenia hlasovalo: 9 poslancov OZ

**Uznesenie číslo 18/2015-OZ**

**Obecné zastupiteľstvo v Kráľovej nad Váhom**

**s c h v á l i l o**

-17-

**odpredaj v zmysle § 9a, ods. 8, písm. b Zákona č. 138/1991 Zb. o majetku obcí, časti z pozemku zapísané na LV č. 964 katastra nehnuteľností, vedené pre Obec a katastrálne územie Kráľová nad Váhom na Katastrálnom úrade Nitra, Správa katastra Šaľa ako parcela registra „C“ parc. č. 793/1 zastavaná plocha, o výmere 9926 m² výlučne vo vlastníctve Obce Kráľová nad Váhom, odčlenené s Geometrickým plánom č. 076/2013 vypracovaným Róbertom Benko – RB GEO geodetické práce, ul. Borzagoš 1070/47, 951 31 Močenok, dňa 31.7.2013, overeným Správou katastra Šaľa, dňa 6.8.2013 pod číslom 349/2013, novovytvorenú parcelu č. 793/5 zastavané plochy o výmere 14 m², a z časti pozemku zapísané na LV č. 964 katastra nehnuteľností, vedené pre katastrálne územie Kráľová nad Váhom na Okresnom úrade, katastrálnom odbore Šaľa ako parcela registra „C“ parc. č. 793/1 zastavaná plocha o výmere 9887 m², výlučne vo vlastníctve Obce Kráľová nad Váhom, odčlenené s Geometrickým plánom č. 01-12/2014 vypracovaným Realitnou a geodetickou kanceláriou, Mierové nám. 4, 924 00 Galanta, dňa 11.12.2014, overeným Okresným úradom, katastrálny odbor Šaľa, dňa 16.12.2014 pod číslom 512/2014, novovytvorenú parcelu 793/6 zastavaná plocha o výmere 12 m², za cenu 12,00 €/m². Jedná sa o prípad dotvorenia pozemkov a zosúladenia právneho stavu so skutočným stavom.**

Prezentácia: 9 poslancov OZ

Predaj schválilo: 8 poslancov OZ

Zdržala sa 1 poslankyňa OZ: Ing. Eliška Vargová

1. **rekonštrukcia kultúrneho domu**

Starosta obce informoval prítomných, že sa začali rekonštrukčné práce na kultúrnom dome. Momentálne prebieha výmena okien a dverí. Následne sa uskutoční zateplenie stien, povaly a výmena strechy.

Starosta obce navrhol:

* vzdušné elektrické vedenie uložiť do zeme a výmenu vykurovacieho telesa z vlastného rozpočtu,
* v blízkej budúcnosti realizovať rekonštrukciu priestorov bývalej pošty – vytvoriť ubytovacie zariadenie pre potreby obce.
1. **vybudovanie kolumbária**

Z vlastného rozpočtu obce navrhol starosta obce vybudovanie kolumbária na miestnom cintoríne.

1. **nákup pracovných strojov**

Je potrebná výmena a doplnenie niektorých pracovných strojov (krovinorezy, malotraktor)

1. **obecné dni 2015**

Do 1. marca 2015 je možnosť podať žiadosť o dotáciu na realizovanie obecných dní. Poslanci OZ by sa mali vyjadriť, či obec má pokračovať v tradícii. V prípade súhlasu žiada navrhnúť obce, ktoré majú byť pozvané a navrhnúť hlavný program.

Tohto ročné stretnutie Združenia Sv. Kráľa organizuje Obec Kráľovičove Kračany v mesiaci august.

-18-

1. **výmena okien na obecnom úrade**

Občianske združenie Neskrotní komedianti získali dotáciu vo výške 4000,- EUR na výmenu okien. Faktúra za výmenu okien je vo výške 4500,- EUR. Občianske združenie žiada o vyrovnanie rozdielu.

Rozprava medzi poslancami OZ ohľadom starostom obce podaných informácií a návrhov bez udobrenia resp. uloženia ďalších úloh na ich realizáciu, okrem zahájenia príprav obecných dní 2015 a ohľadom rozpočtu a provizória obce (viď. záznam na DVD).

**Ing. Štefan Vincze, poslanec OZ** – sa informoval o organizačnom poriadku obecného úradu, správy hlavného kontrolóra obce, zásad hospodárenia s majetkom obce, organizačného členenia obecného úradu, pôsobnosti jeho útvarov, zásady riadenia, objeme mzdových prostriedkov. Navrhol vypracovanie resp. prepracovanie a doplnenie hlavných dokumentov obce podľa platných legislatív, nakoľko tieto dokumenty slúžia aj na vypracovanie rozpočtu obce.

**Erika Morovičová, referentka OcÚ** – dodala, že organizačný poriadok obecného úradu a ostatné dokumenty existujú, ale neboli bývalými obecnými zastupiteľstvami aktualizované. Správy hlavného kontrolóra obce boli vždy prerokované so starostom, referentkami obce a doručené poslancom OZ v štvrťročných intervaloch.

**RNDr. Ferenc Bergendi, starosta obce** – súhlasí s tým, že dokumenty neboli aktualizované v zmysle novelizovaných zákonov, preto treba pristúpiť k ich prepracovaniam.

**Mgr. Hajnalka Oláh, poslankyňa OZ** – pripomenula, ak sa spoločenské organizácie, alebo združenia budú informovať ohľadom výzvy na dotácie na rok 2015, treba ich informovať, že výzva bude vypísaná až po schválení rozpočtu obce na rok 2015. Zároveň žiadala starostu obce, aby oboznámil poslancov OZ so žiadosťou p. Karvaiho, nakoľko videla jeho žiadosť a menovaný neadresoval žiadosť len pre starostu obce ale, aj pre obecné zastupiteľstvo.

**RNDr. Ferenc Bergendi, starosta obce** – prečítal žiadosť a znovu pripomenul, že v pracovno-právnych oblastiach obce má rozhodovacie právo starosta, a obec momentálne nemá voľné pracovné miesto, ktoré by p. Karvaimu pridelilo.

V rámci rozpravy noví poslanci OZ sa oboznámili s problematikou rodiny Karvaiovej aj o doterajších opatreniach, ktoré boli vykonané na pomoc menovanej rodiny (viď. záznam na DVD).

**Ing. Imrich Kovács, poslanec OZ** – sa informoval, či firma, ktorá na základe koncesnej listiny realizovala rekonštrukciu verejného osvetlenia má na starosti aj jeho údržbu, nakoľko v ulici pri jeho rodinnom dome nefungovalo osvetlenie počas vianočných sviatkov čo bolo nahlásené na obecný úrad.

-19-

**RNDr. Ferenc Bergendi, starosta obce** – ohľadom nefunkčnosti verejného osvetlenia môže kontaktovať aj jeho osobu, nakoľko pri výpade ističa sa oprava realizuje ihneď pracovníkmi obce, ale za údržbu ako aj opravu verejného osvetlenia zodpovedá zhotoviteľ rekonštrukcie .

**Atila Forró, poslanec OZ** – dodal, že elektrikári boli na mieste ale opravu nemohli vykonať, nakoľko je porušené podzemné vedenie. Táto situácia nastane  pri nepriaznivých počasiach, ale časom sa táto chyba technicky odstráni.

Rozprava ohľadom verejného osvetlenia (viď. záznam na DVD).

**Bc. Erika Šmátralová, referentka OcÚ** – žiadala o vysvetlenie ohľadom obsahu doterajších zápisníc zo zasadnutia obecného zastupiteľstva, nakoľko má informácie, že doterajšie zápisnice nevyhovali, ale zatiaľ nikto nedal žiadny návrh na iný spôsob vyhotovenia.

**Ing. Eliška Vargová, poslankyňa OZ** – so zápisnicami nie je problém, chyba je pri formulácií uznesení. Návrh na uznesenie, dôvodové správy k uzneseniam, materiály na zasadnutie obecného zastupiteľstva nech sú dopredu pripravené, doručené poslancom OZ, aby sa s nimi mohli oboznámiť, pripraviť sa na zasadnutie. Z doterajších uznesení sa nedá dozvedieť na základe akých materiálov, či predpisov bolo rozhodnuté. Zároveň podala písomnú interpeláciu, na ktorú žiada písomnú odpoveď.

**Ing. Štefan Vincze, poslanec OZ** – pripomenul, aby internetová stránka obce bola vždy aktualizovaná, aby občania obce boli dostatočne informovaní.

**Ing. Imrich Kovács, poslanec OZ** – sa informoval aj ohľadom osvetlenie námestia obce, nakoľko niektorí občania sa vyjadrili, že také osvetlenie, ktoré obec má na námestí poškodzuje platany

**RNDr. Ferenc Bergendi, starosta obce** – večer o 22,00 hodine je znížené osvetlenie. Pri vypracovaní projektu na obnovu námestia boli vypracované odborné posudky a doporučenia, na základe čoho firma realizovala rekonštrukciu námestia.

Poslanci obecného zastupiteľstva boli oboznámení s pridelenými obvodmi a zároveň obdŕžali zoznamy vlastníkov rodinných domov podľa súpisných čísiel podľa.

**9. Diskusia**

Poslanci OZ využili možnosť diskusie pri prejednaní jednotlivých bodov.

**10. Záver**

Na záver starosta obce RNDr. Ferenc Bergendi zasadnutie obecného zastupiteľstva ukončil a súčasne poďakoval prítomným za ich účasť.

Priebeh rokovania je nahrávaný a napálený na DVD, čo je prílohou zápisnice.

-20-

RNDr. Ferenc Bergendi Ing. Štefan Vincze

 starosta obce

 Bc. Tibor Vincze

Zapísala: Bc. Erika Šmátralová